Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Vanha teatteri (Nuorisokeskus) Puskantie 3, 60100 Seinäjoki
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Jännittävä mielikuvitusmatka Tuhannen ja yhden yön tarinoiden maailmaan!
Peruslippu 42 € Eläkeläislippu : 39 € Lapsi / opiskelija: 21 € Ryhmälippu: 39 € (min. 10 lippua) Backstage VIP: 68 € (26.1., 9.2., 2.3., 30.3.) Backstage VIP + keikka: 88 € (13.4.)
Tästä asti aikaa -musikaali kertoo kahden unelmiaan tavoittelevan, liki kolmekymppisten Turon ja Emman, ja näiden lähipiirin tarinan. Se on realistinen kuvaus ihmisen tempoilusta yhteiskunnan asettamissa rappusissa ja ansoissa – mutta se on myös rakkaustarina. Rakastavaisina laulavat Olli Rahkonen ja Reeta Vestman. Jutun juoni on Kolmas nainen -yhtyeen sekä muusikko ja lauluntekijä Pauli Hanhiniemen muiden kokoonpanojen musiikissa. Myös tarinan hahmot nousevat näiden laulujen maailmasta. Musikaalissa on mukana tuttuja hittejä, mutta myös harvinaisempia helmiä Hanhiniemen pitkän uran ajalta. Kolmas nainen -soundi soi musikaalissa juuri niin kuin sen pitääkin. Biisejä näyttämöllä tulkitsevat laulavat näyttelijät sekä 5-henkinen Ristilän Ruutupaitaorkesteri.
Kolmas nainen -bändin klassikkobiisien henkilöt heräävät henkiin!
JOJO - kohtaamispaikka nuorille ja nuorille aikuisille / Seinäjoen kaupungin kulttuuripalvelut
Kiinnostaako sinua tutustua videokuvaukseen tai tietää hieman lisää valokuvauksesta? Olisiko sinusta toteuttamaan somesisältöä JOJOn sosiaalisen median kanaviin? Aikaisempaa kokemusta video- tai valokuvauksesta ei tarvita, kiinnostus aiheeseen riittää. Illan aikana rentoa jutustelua ja kahvittelua. Ei ennakkoilmoittautumista, vapaa pääsy. Jokaiseen kertaan ei ole välttämätöntä osallistua, mukaan voi tulla vaikka vain yhdelle kerralle. Aiheena videot: 27.2. klo 16–18 6.3. klo 16–18 13.3. klo 16–18 Videoteemaisissa illoissa tutustutaan videokuvauksen vinkkeihin ja toteutetaan lyhyt ja yksinkertainen video. Aiheena valokuvat: 20.3. klo 16–18 27.3. klo 16–18 Valokuvateemaisissa illoissa tutustutaan valokuvauksen perusteisiin, kuvataan ja muokataan kuvamateriaalia. (Oma kamera mukaan mikäli sellainen löytyy) Tule paikan päälle oppimaan videokuvauksesta ja kuvista!
Video ja kuvateemaisia iltoja nuorten ja nuorten aikuisten kohtaamispaikka JOJOssa
Myyjien paikkavaraukset: kultainen.kiulukka@gmail.com tai puh. 040 822 3922 Markkinapaikkakartta ja -hinnat: Facebook @Lappajärven Markkinat
Lappajärven Yrittäjät ry. / Kaisu Huhtala
Tervetuloa Kraatterijärven rannalle! Lappajärven kesämarkkinat ovat Pohjanmaan Järviseudun suurin kesämarkkinatapahtuma. Tänä vuonna vietettävä 50-vuotisjuhla tuo mukanaan joukon uudistuksia markkina-alueelle. Yleisön toiveesta kutsumme paikalle erityisesti suomalaisia kädentaitajia ja alkutuottajia: heille on varattu oma myyntialue edullisilla paikkahinnoilla! Ohjelman kohokohtia on varmasti Suomen kaikkien aikojen ensimmäiset Köydenvedon SM-kisat, jotka kisataan markkina-alueen läheisyydessä perjantaina 19.7. Köydenvetofinaalia juhlistetaan markkina-alueen pääsymaksuttomissa katutansseissa, joita tahdittaa Antti Ahopelto. Ja vuorokausi vaihtuu lauantain puolelle tietysti perinteisessä Koskirockissa! Lauantaina on vuorossa odotettu Lappajärven Vetävin Kylä -köydenvetokisa. Ohjelmalavalla tapahtuu koko markkinoiden ajan: luvassa on musiikkia, puheita ja varmasti yllätysohjelmaakin! Markkina-aika: pe 19.7. klo 10-18 ja la 20.7. klo 9-15. Lappajärven Yrittäjät ry toivottaa markkinakansan lämpimästi tervetulleeksi juhlatunnelmaan!
Lappajärven perinteiset kesämarkkinat tarjoavat iloista markkinameininkiä, tänä vuonna erityisellä juhlavuositwistillä!
Ilmajoen Kokoomusnaiset ry ja Ilmajoen Kokoomus ry
Tavattavissa Kokoomuksen eduskuntavaaliehdokkaita. Tarjolla makkaraa. Tule praatamahan valtakunnan asioista tai paikallisasioista! Järjestäjät: Ilmajoen Kokoomusnaiset ry ja Ilmajoen Kokoomus ry.
Kokoomuksen kansanedustajaehdokkaita tavattavissa
15€, alle 12 v 7€, sisältää täytekakkukahvit
Naamakirja-näytelmässä kaksi ystäväperhettä saavat perheitten ystävyyssuhteet koetukselle satuilemalla ja kertomalla muunneltua totuutta Facebookissa
Seinäjoen seurakunnan Solina-kuoron kolmannen suurproduktion valmistamiseen on osallistunut yli 200 kuoron parissa toimivaa pienempää ja suurempaa taiteilijaa. Puuhun ja takaisin on hyvänmielen musikaali, joka sisältää sekä kuoron aiempaa tuotantoa että uutta, vielä julkaisematonta musiikkia. Tule katsomaan, mitä tapahtuu, kun joukko lintuja lähtee matkalle maailman suurimmalla risteilyaluksella! Kesto 2 h sis. väliajan
Puuhun ja takaisin on lintujen maailmaan sijoittuva, mukaansatempaava ja koskettava koko perheen musikaali.
Ryhmämyynti väh. 8 henkilön ryhmille : speksi2019@gmail.com
Seinäjoen ammattikorkeakoulun kulttuurituotannon opiskelijat
SeAMK Speksi - Pimeän kuun kauppa tuo sykettä nostattavan näytelmän kuukauppojen herruudesta Rytmikorjaamolle kolmea peräkkäisenä iltana 9.-11.4.2019. Kaikki esitykset alkavat klo 19. Rakettibussi kiitää vieden näytelmän tragikoomiset hahmot yllättäviin tilanteisiin kuun kiitotiellä. Ehtivätkö näytelmän pääkaksikko Sakke ja Tane tekemään elämänsä suurimmat tonttikaupat ennen kuin on liian myöhäistä? Entä miten lakeuksien supliikkimies Retro Bostedt hyötyy tästä kaikesta? Tule ja ota selvää! Paikan päällä myös huikea Speksi - bändi, jonka johdolla tuttujen hittibiisien sanoitukset taipuvat uuteen muotoonsa alta aikayksikön! Speksi on imteraktiivisuuteen ja improvisaatioon perustuva näytelmä jota höystetään tanssi - ja musiikkinumeroilla. Näytelmä on rakennettu AMK-opiskelijoiden ja henkilökunnan yhteispanostuksella. Myös yleisöllä on mahdollisuus vaikuttaa näytelmän kulkuun koska tahansa! Huuda vain "Omstar!" -komento, jolloin kohtaus toistetaan uudestaan. Tähän komentoon voi liittää myös tyylilajin tai muun teatraalisen ohjenuoran. Omstartien ansiosta jokainen näytös on ainutlaatuinen, taaten käsikirjoituksen elämisen.
Speksinäytelmä laskeutuu avaruuspöhinän siivittämän Rytmikorjaamolle!